text: 5 Bibliaqa entienditsikun, rasumpa kaq kuyakïtaqa "rurënintsikwan y shonqupita patsë" rikätsikuna kanqantam (1 Juan 3:18). Parlakïnintsikchöpis rikätsikïtaqa puëdintsikmi (1 Tes. 4:18). Peru tsëpitapis masqa, rurënintsikwan rikätsikunqantsikmi mas alliqa. Këllaman pensarishun, juk cristiänu mayintsik mallaqëkaptin o röpannaq këkaptin kuyakïpa parlapärinqantsikllaqa manam yanapanqatsu (Sant. 2:15, 16). Jina tsënöllam, Diosta y nuna mayintsikta kuyarninqa, manam mas yachatsikoqkunata mandamunanllapaqtsu mañakushun, sinöqa llapan puëdinqantsikmannömi yachatsikïta procurashun (Mat. 9:38).